ডায়াবেটিস রোগীদের রক্তে গ্লুকোজের মাত্রা স্বাভাবিক অবস্থাতেও কিছুটা বেশি থাকে কারণ ইনসুলিনের ক্ষরণ কম থাকে। তাই যারা গ্লুকোজ যত বেশি পোড়াবে বা খরচ করবে তাদের তত দ্রুত রক্তে গ্লুকোজের স্বাভাবিক মাত্রা চলে আসে। সকালে যেসব ডায়াবেটিস রোগী ১ ঘণ্টা হাঁটেন কিন্তু তুলনামূলক সারাদিনে আর কোনো মুভমেন্ট না থাকে, তাদের ডায়াবেটিস সহজে নিয়ন্ত্রণে আসে না। তাই খাবার নিয়ন্ত্রণের পাশাপাশি সারাদিনই কম-বেশি মুভমেন্ট লাইফস্টাইলের সাথে মিল রেখেই করতে হবে। অর্থাৎ কাজের মধ্যে থেকেই ক্যালরি খরচ করতে হবে। এই পদ্ধতি অনুসরণ করলে যে কোনো নিয়ন্ত্রণযোগ্য শারীরিক সমস্যাই নিয়ন্ত্রণে রাখা সম্ভব।